
ŠAKIŲ RAJONO SAVIVALDYBĖS TARYBA

SPRENDIMAS

DĖL VALSTYBĖS TURTO PRIPAŽINIMO NETINKAMU (NEGALIMU) NAUDOTI

2014 m. lapkričio 27 d. Nr. T-

Šakiai

   
Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1 ir 2 punktais, 27 straipsnio 6 dalimi ir įgyvendindama Lietuvos Respublikos Vyriausybės 2001 m. spalio 19 d. nutarimu Nr. 1250 patvirtintą Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašą bei atsižvelgdama į komisijos 2014 m. lapkričio 14 d. pasiūlymą Nr. VL-1532, rajono savivaldybės taryba nusprendžia,


pripažinti netinkamu (negalimu) naudoti valstybei nuosavybės teise priklausantį ilgalaikį materialųjį turtą, šiuo metu patikėjimo teise valdomą rajono savivaldybės, pagal pridedamą priedą.

ŠAKIŲ RAJONO SAVIVALDYBĖS

ADMINISTRACIJA 

AIŠKINAMASIS RAŠTAS

PRIE RAJONO SAVIVALDYBĖS TARYBOS SPRENDIMO

„DĖL VALSTYBĖS TURTO PRIPAŽINIMO NETINKAMU (NEGALIMU) NAUDOTI“ PROJEKTO

2014 m. lapkričio 19 d. Nr. VL-1548
Šakiai


1. Parengto projekto tikslai ir laukiami rezultatai: pripažinti netinkamu (negalimu) naudoti valstybei nuosavybės teise priklausantį turtą, kuris buvo skirtas Šakių rajono Lukšių Vinco Grybo gimnazijos veiklai.


2. Projekto rengimo metu gauti specialistų vertinimai ir išvados: ---


3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---


4. Kiti, projekto rengėjų nuomone, reikalingi paaiškinimai: rajono savivaldybės tarybos 2011 m. gegužės 26 d. sprendimu Nr. T-38 sudaryta komisija, apžiūrėjusi valstybės turtą, esantį Šakių rajono Lukšių Vinco Grybo gimnazijoje, pasiūlė jį pripažinti netinkamu (negalimu) naudoti, nes jis nusidėvėjęs fiziškai ir funkciškai. Valstybės turtas bus nurašomas rajono savivaldybės tarybos sprendimu. 

